Sierra de Segura

:*Este articlo ye sobre una *'sierra de Teruel**, pa atros usos de **sierra de Segura** se veiga [[Segura|Segura (desambigación)]]''.

La **sierra de Segura*' ye una prolongación sudoriental de la [[sierra de Pelarda]] situada a lo sud-ueste de la [[muela d'Anadón]], de que ye despartida por lo tramo inicial de lo [[río Aguas]]. Adintro de lo [[Sistema Iberico]] se situa en la [[unidat morfoestructural]] de la unidat de la [[depresión de Calatayú y Mont Albán]], pero en contacto con las [[Serranías de Cucalón-Mont Albán]], ya en la part nordoriental de lo [[termin municipal]] de [[Segura de los Banyos]].

== Altarias ==
La principal [[Altaria (magnitut fisica)|altaria]] ye [[La Ería (Allueva)|La Ería]] (1.407 m), seguida d'atras como [[El Sabucar (Allueva)|El Sabucar]] (1.336 m), [[La Lobera (Segura de los Banyos)|La Lobera]] (1.271 m), [[El Cerro (sierra de Segura)|El Cerro]] (1.264 m) y [[pico de la Talaya (Segura de los Banyos)|La Talaya]] (1.202 m).

Adintro de la sierra de Segura se puede distinguir [[sarrato (orografía)|sarrau]]s como la [[sierra d'el Cerro (sierra de Segura)|sierra d'el Cerro]] y la [[sierra Pedregosa]].

== Toponimia ==
L'[[oronimia aragonesa|oronimo]] *sierra de Segura* fa referencia a la localidat de [[Segura de los Banyos]] igual como lo [[río Segura (Teruel)|río Segura]].

[[Ignacio Jordán Claudio de Asso y del Río]] fizo mención d'esta sierra chunto con la [[sierra de Mont Albán]] en lo suyo libro *Historia de la Economía Política de Aragón* ([[1798]]), denominación que tamién emplegó bel autor de lo [[sieglo XIX]].


Tamién ye posible que este autor considerás lo [[río Segura (Teruel)|río Segura]] como lo tramo inicial de lo [[río Martín]].


Bel autor posterior nombra la *sierra de Segura* u *sierra Segura* como territorios montanyosos a l'ueste de la [[muela d'Anadón]] situaus en lo que se conoixe como [[sierra de Cucalón]], sobre tot la [[sierra de Pelarda]].

En [[1839]] l"*Anuario estadístico de España*" explicaba que la sierra de Segura ye a lo norte de la [[sierra de Sant Chust]] y que lo [[río Martín]] naixe entre ellas, pero tamién que la sierra de Segura se prolongan a lo nord-ueste por las altarias de [[Collado de Per Esteban]] y la sierra de Cucalón.

[[Juan Villanova y Piera]] en [[1863]] se referiba con *sierra de Segura* a una sierra que desauguaba enta lo [[río de Barrachina]], con una cuenca hidrografica entre las sierras [[sierra de Pelarda|de Pelarda]], [[sierra de la Costera|de la Costera]] y [[sierra de Lidón|Lidón]]. Este autor especificaba que la sierra de Segura acaba en [[Olalia]], lo que indica que consideraba las altarias de [[sierra de Pelarda]] como part de la sierra de Segura.

En [[1912]] s'explicaba en "*Reseña geográfica y estadística de España publicada por la Dirección general del Instituto geográfico y estadístico*" que [[La Uerba]] naixe lo parache de *Las Cañadillas*, en las versants occidentals de la sierra de Segura.

== Hidrolochía ==
Una [[vertient]] nord-este de la sierra de Segura desaugua enta lo [[río Aguas]]. Paralelo a lo primer trampo de lo [[río Aguas]] ye lo [[río Segura (Teruel)|río Segura]], que recibe lo [[barranco d'el Mont (Salcediello)|barranco d'el Mont]] por la marguin dreita y se diriche enta lo sud-este entrando en la [[fondada de Martín-Cabra]] (cabo oriental de la [[depresión de Calatayú y Mont Albán]]), a on que complega con atros ríos y barrancos y contribuye a la formación de lo [[río Martín]].

La vertient meridional desaugua enta barrancos de los rez de lo [[río de Barrachina]] u de lo [[río de Fuent Ferrada]]. Bi ha barrancos peneconsecuents: [[barranco d'el Sabucar]], [[barranco de Canyamadera]], [[barranco de Canya-Ramón]] en lo ret de Barrachina, y [[barranco de Lobera]] y [[barranco de la Manzanera]] en lo de [[Fuent Ferrada]].

A lo nord-ueste de sierra Pedregosa, entre las sierras de Pelarda y de Segura bi ha tres [[laguna]]s: laguna Alta, laguna Baja y [[laguna d'en Medio]].

== Cheolochía ==
La sierra de Segura ye formada por [[rocas sedimentarias detriticas]] d'edat [[Paleocheno|paleochena]] concordants con lo [[Cretacio]], destacando los [[conglomerau]]s d'edat [[Eoceno|Eocena]] y [[Oligoceno|Oligocena]] ([[Sannoisián]]), situaus estratigraficament baixo conglomeraus oligocenos d'edat [[Stampián|stampiana]], los dos baixo una formacion de conglomeraus d'edat [[Mioceno|miocena]] superior-[[Plioceno|pliocena]]. Bi ha una [[discordancia progresiva]].

Bi ha un capuzamiento de bels 35º enta lo sud-ueste, lo que permite la formación de [[cuesta (cheomorfolochía estructural)|cuesta]]s., y mesmo [[ralla (cheomorfolochía estructural)|ralla]]s. Las vals de los ríos Aguas y Segura son despartidas por una sola [[cuesta (cheomorfolochía estructural|cuesta]] de bels 35º de [[capuzamiento]] (*El Cerro*).

== Referencias ==


== Bibliografía ==
* [[María Teresa Echeverría Arnedo]]: *El valle del río Aguasvivas. Estudio geomorfológico*. Geographicalia, 19-20, 1984.
* [[Eduardo Viñuales Cobos]] (coordinador): *Red natural de Aragón. nº 30, Cuencas Mineras* Prames, 2010.
* [[Instituto Geológico y Minero de España]]: *Libro Jubilar J.M.Rios. Geología de España* Tomo I. Instituto Geológico y Minero de España, 1983. 
* [[José Luis Peña Monné]] et al. : *Geomorfología de la Provincia de Teruel*. Instituto de Estudios Turolenses, 1984.
* [[José Luis Peña Monné]], [[Luis Alberto Longares Aladrén]], [[Marta Espinalt Brillas]]: *Paisajes naturales de la provincia de Teruel. Guía del medio natural''. Instituto de Estudios Turolenses, 2000.